text: Endelig vandt Esbjerg en fodboldkamp
  04 november 2016 kl. 19.14
  Før første gang i meget lang tid spillede Esbjerg fredag aften en fin fodboldkamp og vandt over AaB med 3-0.
  - Det var en kæmpelettelse og en mandfolkeindsats, sagde Esbjerg-spilleren Mads Hvilsom, da Esbjerg fB fredag aften slog AaB med 3-0.
  Langt om længe kunne Esbjergs fodboldhold forlade banen som sejrherre efter at have styret spillet hele kampen igennem.
  Det var et helt andet fodboldhold end det, som i sidste kamp tabte 6-2 til AGF i Århus.
  Her er rækkefølgen af Esbjergs  tre scoringer:
  1-0 Victor Palsson i 28 .minut assist Mathias Kristensen
  2-0  Robin Söder  i 38 .minut assist Robin Jessen
  3-0 Robin Söder et minut inde i anden halvleg assist Mads Hvilsom.
  - Jeg vil dedikere dette her til de fans, som står deroppe, sagde Mads Hvilsom til TV3 Sport umiddelbart efter sejren og pegede op på tilskuerpladserne på hjemmebanen i Esbjerg.
  Det var den første sejr for Esbjerg i ni kampe i superligaen. Den giver Esbjerg tre meget tiltrængte point.
  Holdet deler dog stadig sidstepladsen med OB i superligaen. Begge hold har 11 point, men Esbjerg ligger fortsat sidst på grund af en dårligere målscore.
  
  